नई दिल्ली: स्विटजरलैंड के बर्फीले मैदान पर 9 फरवरी को डायमंड्स XI और अफरीदी रॉयल्स XI के बीच खेले गए आइस क्रिकेट टूर्नामेंट का दूसरे मैच में भी वीरेंद्र सहवाग का बल्ला जमकर गरजा. सहवाग ने पाकिस्तान गेंदबाज शोएब अख्तर को निशाने पर रखा और उनकी जमकर खबर ली. सहवाग ने महज 22 गेंदों में 9 चौकों और 1 छक्के की मदद से 46 रन की तेजतर्रार पारी खेली. हालांकि उनकी टीम को जीत नहीं मिली. गुरुवार को हुए मैच में वीरेंद्र सहवाग ने आतिशी पारी खेली थी. उन्होंने शोएब अख्तर समेत दूसरे गेंदबाजों की जमकर पिटाई करते हुए 31 गेंदों में 62 रनों की पारी खेली थी.